Szerdán kisüthet a nap
Késő délutántól azonban ismét az esőé lesz a főszerep.
Kedden délután a déli, délkeleti megyékben is fokozatosan megvastagszik a felhőzet, és döntően erősen felhős vagy borult lesz az ég. Többfelé várható eső, zápor, helyenként zivatar.
Éjszaka a felhő- és csapadékzóna kelet felé halad, mögötte nyugat felől egyre nagyobb területen szakadozik, csökken a felhőzet, hajnalban az Alpokalján és a Kisalföldön ködfoltok is képződhetnek.
Szerdán a Tiszántúlon is fokozatosan megszűnik a csapadék, napközben az ország nagyobb részén a változó felhőzet mellett hosszabb-rövidebb időre kisüt a nap. Késő délutántól délnyugat felől ismét erős felhősödés kezdődik, és az esti órákban a Dunántúlon egyre többfelé ered el az eső.
Kedden többfelé kísérik erős, főleg az északnyugati és a délkeleti megyékben viharos lökések a déli, délkeleti szelet, majd az éjszaka második felében a szél északnyugatira fordul, és fokozatosan mérséklődik.
A legalacsonyabb éjszakai hőmérséklet 5 és 14 fok között alakul, nyugaton lesz a hidegebb.
A legmagasabb nappali hőmérséklet szerdán 12 és 18 fok között várható.
#időjárás